Dunkerque - Wikipedija, prosta enciklopedija

# Dunkerque

### Iz Wikipedije, proste enciklopedije

Dunkerque je pristaniško mesto ob Doverski ožini

Dunkerque (nizozemsko Duinkerke) je pristaniško mesto in občina v severnem delu Francije, v departmaju Nord ob Doverski ožini in okoli 10 km od meje Francije z Belgijo. Ocena prebivalstva za leto 1999 je 70.850. Ime kraja izhaja iz zahodnoflamskega dialekta, v katerem »duin« pomeni sipino, »kerke« pa cerkev; mesto je bilo do sredine 20. stoletja umeščeno v nizozemsko jezikovno regijo, ki jo je kasneje preplavil francoski jezik.

Gospodarsko je najbolj pomembna pristaniška vloga mesta, Dunkerque je namreč za Le Havreom in Marseilleom tretje največje pristanišče v državi. Ravno tako je mesto pomembno odvisno od kovinarske, prehrambene, ladjedelniške, naftne in kemijske industrije.

Dunkerque je poleg bližnjega Calaisa pristanišče trajektov, ki plujejo v angleški Dover na drugi strani ožine.

## [uredi] Zgodovina

Prva najdena omemba Duinkerka izhaja iz leta 1067. Kraj in celotno območje v njegovi okolici sta bila dolgo časa predmet ozemeljskih sporov med Španijo, Anglijo, Nizozemsko in Francijo, saj je bil pomembno izhodišče za trgovanje in potovanje preko Doverske ožine, zaradi tega pa večkrat tudi baza plenilcev trgovskih ladij zlasti nizozemskega porekla. Dunkerque je močno prizadela že prva svetovna vojna zaradi večkratnih napadov nemške vojske. Mesto je v drugi svetovni vojni utrpelo veliko gmotno škodo zaradi bombardiranj. Med invazijo nemške armade na Francijo leta 1940 je bil prizorišče velike bitke, iz katere se je med nenehnim bombardiranjem čez kanal v Anglijo umaknilo 338.226 francoskih in britanskih vojakov. Proti koncu vojne so po uspešni invaziji na Normandijo zavezniške čete skušale osvoboditi mesto, a ga nemška oblast ni izpustila iz svojih rok vse do kapitulacije maja 1945. 14. decembra 2002 je v bližini pristanišča prišlo do trčenja dveh ladij, od katerih se je norveška Tricolor potopila ter od takrat dalje povzroča tveganje za plovbo.

## [uredi] Glej tudi

- seznam mest v Franciji
- seznam pristanišč v Franciji

Vzpostavljeno iz »http://sl.wikipedia.org../../../d/u/n/Dunkerque.html«

Kategorije: Mesta v Franciji | Pristanišča v Franciji | Departma Nord

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Brezhoneg
- Català
- Česky
- Dansk
- Deutsch
- English
- Esperanto
- Español
- Suomi
- Français
- Íslenska
- Italiano
- 日本語
- Ladino
- Nederlands
- Norsk (bokmål)
- Polski
- Português
- Română
- Русский
- Svenska
- Tagalog
- اردو
- West-Vlaoms
- 中文